Your Name

ialah sebuah filem animasi drama fantasi romantik Jepun 2016 ditulis dan diarah oleh Makoto Shinkai dan diterbitkan oleh studio CoMix Wave Films. Filem tersebut diterbitkan oleh Noritaka Kawaguchi dan Genki Kawamura, manakala muziknya digubal oleh Radwimps. Ia mengisahkan seorang pelajar perempuan sekolah tinggi yang menetap di suatu kampung desa pergunungan dan tentang seorang pelajar lelaki sekolah tinggi di Tokyo, dan mereka berdua tiba-tiba sahaja asyik bertukar jasad tanpa berbuat apa-apa. Filem ini membintangi suara Ryunosuke Kamiki, Mone Kamishiraishi, Masami Nagasawa dan Etsuko Ichihara. Novel senama Shinkai juga diterbitkan sebulan sebelum tayangan perdana filem tersebut pada April 2017) dan manga (jilid 1, Disember 2016; jilid 2 Februari 2017; jilid 3 Jun 2017) diterbitkan oleh Kadokawa.

Filem ini mula ditayangkan di Nusantara bermula di Singapura pada 3 November 2016, Indonesia pada 7 Disember tahun sama dan Malaysia pada hari berikutnya. Malaysia merupakan negara Nusantara pertama yang mengeluarkan terjemahan manga dan novel asal bersempena tayangan filem ini di negara tersebut.

Jalan cerita 
Seorang pelajar perempuan sekolah tinggi bernama Mitsuha Miyamizu tinggal di sebuah desa rekaan bernama Itomori di kawasan pergunungan daerah Hida, Jepun. Dia berasa bosan hidup di desa dan impikan dapat hidup sebagai seorang lelaki kacak dalam hidupnya yang seterusnya. Mitsuha mula bertukar jasad berkali-kali dengan Taki Tachibana, seorang pelajar lelaki sekolah tinggi di Tokyo, apabila mereka bangun. Mereka berkomunikasi antara satu sama lain dengan menulis pesanan pada kertas, telefon mereka, dan pada badan mereka sendiri. Mitsuha cetuskan hubungan antara Taki dengan rakan sekerjanya Miki, sementara Taki menjadikan Mitsuha semakin popular di sekolah sehingga budak-budak lelaki takut dengannya dan perempuan jatuh cinta dengannya.

Satu hari, Taki, dalam badan Mitsuha, temankan nenek dan adik perempuannya untuk tinggalkan kuchikamizake (sake daripada beras atau bijiran yang dikunyah) dari upacara perayaan, dibuat oleh Mitsuha, sebagai persembahan kepada dewa di kuil gunung luar kampung. Kuil tersebut dipercayai melambangkan jasad dewa kampung mereka yang mengawal pengalaman dan hubungan manusia. Nota terakhir Mitsuha beritahu Taki yang sebuah komet akan lalu di langit semasa kampung adakan pesta.

Keesokan harinya, Taki bangun dalam badan dia. Selepas janji temu dia dan rakan sekerjanya tidak berjalan lancar, Taki cuba telefon Mitsuha tetapi tiada jawapan, dan pertukaran jasad mereka berhenti. Taki pun bercadang untuk pergi melawat Itomori, tetapi tidak tahu nama kampung itu, dan ingatannya dan semua pesanan Mitsuha tinggalkan mula lesap. Seorang pemilik restoran di Hida kenal gambar Itomori yang Taki dan beritahu dia yang komet pecah dua pada hari itu. Bahagian yang besar tetap ikut haluan asal tetapi yang kecil terhempas ke bumi dan membinasakan bandar mereka. Taki terjumpa nama Mitsuha dalam catatan kematian dan dapat tahu dengan tarikh bencana itu bahawa garis masa mereka terpisah sebanyak tiga tahun.

Taki pergi ke kuil untuk minum kuchikamizake Mitsuha, untuk cuba hubungi jasad dia dan amarankan dia tentang hempasan komet. Melalui bayangan, Taki sedari yang Mitsuha telah jatuh cinta dengannya semasa terjumpa Taki yang silam di Tokyo. Taki terbangun dalam badan Mitsuha semasa pagi pesta kampung; nenek Mitsuha menyimpulkan yang itu sebenarnya bukan Mitsuha, dan beritahu Taki yang pengalaman bertukar badan ini sering berlaku dalam keluarga Miyamizu sebagai penjaga kuil. Taki yakinkan kawan-kawan Mitsuha, Tessie dan Sayaka, untuk tolong kosongkan bandar dengan putuskan bekalan elektrik dan siarkan amaran kecemasan palsu, namun rancangan ini gagal. Dia sedar yang Mitsuha mesti ada dalam jasadnya dan pergi semula ke kuil untuk jumpa dia.

Mitsuha terbangun dalam badan Taki di kuil. Bila Taki sampai ke kuil saat matahari terbenam mereka saling bertermu, tetapi terpisah dengan tiga tahun. Tetapi, apabila senjakala tiba, mereka kembali ke jasad mereka dan bertemu. Mereka cuba tulis nama mereka pada tangan supaya ingat satu sama lain, tetapi waktu senja tamat dan Mitsuha hilang sebelum sempat tulis namanya.

Apabila Mitsuha berlari balik ke kampung untuk yakinkan ayahnya yang tegas, Toshiki Miyamizu, juga datuk bandar Itomori, untuk kosongkan bandar, ingatannya tentang Taki mula pudar, dan tersedar di tangannya Taki tulis "Aku suka kau" dan bukannya nama dia. Cebisan komet akhirnya jatuh ke Bumi, menghancurkan Itomori. Taki terbangun dalam garis masa dia di kuil, tanpa ingat apa-apa.

Lima tahun kemudian, Taki telah tamat pengajian di universiti dan sedang mencari kerja. Dia dapat rasakan dia kehilangan sesuatu yang penting dan dapat tahu penduduk Itomori terselamat setelah mengikut arahan datuk bandar untuk pindah ke tempat selamat. Satu hari, Taki dan Mitsuha terserempak semasa kereta api mereka berlalu, dan keluar untuk berjumpa. Akhirnya, mereka berjumpa di tangga. Taki tanya kalau mereka pernah berjumpa, dan Mitsuha pun rasa sama. Bertemu juga akhirnya, mereka bergenang air mata dan serentak bertanya nama.

Barisan pelakon suara

Penerbitan 
Dalam cadangan yang Makoto Shinkai hantar kepada Toho pada 14 September 2014, tajuk asal filem ini ialah  disadur daripada serangkap waka nukilan Ono no Komachi. Tajuk ini kemudiannya ditukarkan menjadi  dan  sebelum akhirnya menjadi Kimi no Na Wa.Walaupun bandar Itomori, salah satu daripada tempat yang ada dalam filem, hanyalah rekaan, filem tersebut masih mengambil inspirasi daripada pelbagai lokasi sebenar yang menjadi latar belakang untuk bandar Itomori. Lokasinya termasuklah bandar Hida di Wilayah Gifu dan perpustakaannya, Perpustakaan Bandar Hida.Perancangan filem ini dibuat dengan perisian praterbitan dan pemapan cerita Toon Boom Storyboard Pro.

Adaptasi cerita

Buku 
Namamu... ialah sebuah novel Jepun yang digubah oleh Makoto Shinkai. Ia merupakan penovelan filem animasi yang sama diarahkan oleh Shinkai. Ia diterbitkan di Jepun oleh Kadokawa pada 18 Jun 2016, sebulan sebelum tayangan perdana filem tersebut.  Pada bulan September 2016, novel tersebut telah dijual sebanyak 1,029,000 naskhah. Sebuah buku panduan visual rasmi juga dikeluarkan. Novel ini terlaris sebanyak 1.3 juta naskhah, dan jumlah kedua-duanya mencecah sebanyak 2.5 juta naskhah.

Novel ini didapati dalam beberapa versi terjemahan serata Nusantara:

 versi bahasa Melayu baku Malaysia diterbitkan oleh Kadokawa Gempak Starz pada November 2016 di bawah tajuk Namamu...
 versi bahasa Melayu baku Indonesia bakal diterbitkan oleh Penerbit Haru pada 2020 di bawah judul bahasa Inggeris, your name.

Filem aksi-nyata 
Pada 27 September 2017, J.J. Abrams, seorang penerbit filem, dan Eric Heisserer, penulis skrip lakon layar, umumkan bahawa mereka sedang membuat bikinan semula aksi-nyata untuk filem ini yang akan dilancarkan oleh Paramount Pictures dan Bad Robot Productions, disamping penerbit asal filem, Toho, yang akan uruskan pengedaran filem tersebut di Jepun. Filem itu ditulis oleh Eric Heisserer, yang menyatakan bahawa pemegang hak milik dari Jepun mahukan filem tersebut dibuat dengan sudut pandangan orang barat. Pada Februari 2019, Marc Webb telah tandatangan kontrak untuk mengarah pembikian semula filem. Filem tersebut akan berkisarkan seorang perempuan peribumi Amerika yang tinggal di kawasan luar bandar dan juga seorang lelaki yang tinggal di Chicago yang dapati mereka berdua asyik bertukar jasad.

Nota

Rujukan

Pautan luar 

  
 
 
 
 
 

Anime dan manga fantasi
Filem 2016
Filem Jepun
Rencana yang mengandungi teks bahasa Jepun
Filem bahasa Jepun